Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: 2. melléklet a 6/2011. (I. 14.) VM rendelethez
Paragraph Index: 543

2. A mintavételi pontok nagyléptékû elhelyezése 2.1. Az emberi egészség védelme 2.1.1. Az emberi egészség védelmének érdekében kialakított mintavételi pontokat úgy kell elhelyezni, hogy az alábbiakról nyújtsanak adatokat: 2.1.1.1. a zónákon és agglomerációkon belüli azon területek, ahol a lakosság közvetlenül vagy közvetve valószínûleg a legnagyobb koncentrációnak van kitéve azon idõtartam alatt, amely a határérték(ek) átlagszámítási idõszakához viszonyítva jelentõs; 2.1.1.2. a zónákon és az agglomerációkon belüli azon egyéb területek szintjei, amelyek a lakosság expozíciójának vonatkozásában általában véve reprezentatívak. 2.1.2. A mintavételi pontokat általában úgy kell elhelyezni, hogy ne mérjék a közvetlen közelükben lévõ igen kicsiny mikrokörnyezetet, ami azt jelenti, hogy egy mintavételi pontot úgy kell elhelyezni, hogy a vizsgált levegõ lehetõleg a közlekedési helyszíneken elhelyezkedõ, legalább 100 m hosszúságú utcaszakasz levegõjének, az ipari helyszíneknél pedig legalább egy 250 m × 250 m-es terület levegõjének minõségére vonatkozóan reprezentatív legyen. 2.1.3. A városi hátterû helyszíneket úgy kell meghatározni, hogy szennyezési szintjüket a mérõállomástól az uralkodó széljárás irányával ellentétes irányban elhelyezkedõ valamennyi forrás integrált hozzájárulása befolyásolja. A szennyezési szintet tekintve egyetlen forrás sem lehet uralkodó, kivéve ha az ilyen helyzet egy adott nagyobb városi térségre jellemzõ. A mintavételi pontoknak általános szabályként több négyzetkilométer vonatkozásában kell reprezentatívnak lenniük. 2.1.4. Amennyiben vidéki háttérszintek vizsgálata a cél, a mintavételi pontot nem befolyásolhatják a közelében lévõ agglomerációk vagy ipari helyszínek, azaz az öt kilométeren belül található helyszínek. 2.1.5. Amennyiben az ipari források hozzájárulásait vizsgálják, legalább egy mintavételi pontot fel kell állítani a forráshoz képest szélirányban elhelyezkedõ legközelebbi lakott településen. Amennyiben a háttér-koncentráció nem ismert, a fõ szélirányon belül egy további mintavételi pontot kell elhelyezni. 2.1.6. A mintavételi pontoknak, amennyiben lehetséges, a nem közvetlen közelükben lévõ hasonló helyek tekintetében is reprezentatívnak kell lenniük. 2.1.7. Figyelembe kell venni a mintavételi pontok elhelyezésének szükségességét olyan szigeteken is, ahol arra az emberi egészség védelme érdekében szükség van. 2.2. A növényzet és a természetes ökológiai rendszerek védelme. A növényzet és a természetes ökológiai rendszerek védelmét szolgáló mintavételi pontokat az agglomerációktól több mint 20 km-re, vagy egyéb beépített területektõl, ipari létesítményektõl, autópályáktól vagy egyéb jelentõs – naponta több mint 50 000 jármû által használt – közutaktól több mint 5 km-re kell helyezni, ami azt jelenti, hogy a mintavételi pontot úgy kell elhelyezni, hogy a vizsgált levegõ legalább egy 1000 km2-es környezõ területre vonatkozóan reprezentatív legyen. A földrajzi körülményekre vagy a különösen érzékeny területek védelmének lehetõségeire figyelemmel kisebb távolságra elhelyezkedõ vagy kisebb kiterjedésû terület levegõminõségére vonatkozóan reprezentatív mintavételi pont is telepíthetõ.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes